**Hyvät Suomen Lääkäreiden Balint-Yhdistyksen Jäsenet!**                        Jäsenkirje 1/2019

**Oikein hyvää alkanutta vuotta 2019 Kaikille**!
Tässä ajatuksia ja kuulumisia, joissa aiempaan tapaan painottuu edellisen jäsenkirjeen (2/2018) jälkeinen aika.

Syyskuun lopulla pidimme Helsingissä kulttuurikeskus Sofiassa kansainvälisen Balint järjestön (International Balint Federation, IBF) ohjaajien konferenssin. Osallistujia 60 eri maista ( 23)  Suurkiitokset kaikille konferenssin ympärillä korvaamatonta vapaaehtoistyötä tehneille! Tilaisuudesta saimme kansainvälisiltä kokousvierailta kiitokset järjestelyistä. Loppujen lopuksi kokonaisbudjetti jäi kaiken kaikkiaan hieman plussan puolelle. Konferenssille saimme näkyvyyttä sekä Lääkärilehdessä että Yleislääkärilehdessä.

Ennen kansainvälistä seminaaria Oulussa oli pienimuotoinen Balint syysseminaari,
jossa luennoitsijoina olivat Mikko Naarala ja Petri Karttunen; Mikko puhui pitkän luottamuslääkäriuransa tuomalla kokemuksella aiheesta ”miten selviytyä, kun lääkäri joutuu valituksen kohteeksi” ja Petrin teemana oli ”Ihastumistransfernssi”. Molemmat alustukset herättivät runsasta keskustelua. Meillä oli myös perinteiseen tapaan Balint työnohjauset aamu- ja iltapäivän lopuksi..

Ohjelmaehdotuksemme syyskauden alueellisilla lääkäripäiville yhdessä SLL Lääkärityönohjaajat alaosaston kanssa toteutui Turun Lääkäripäivillä lokakuussa otsikolla ”Lääkärinä  Murheellisten laulujen maassa”. Ohjelma toteutettiin  Eppu Normaalin viisua kuunnellen ja sen sisältöön liitettyjen faktojen tuomia haasteita pohtien; Balint-ryhmät toimivat sielläkin perinteiseen tapaan

Marraskuun lopulla Yleislääkäripäivillä oli jäsenemme Marianne Riekin organisoima Balint-  sessio liittyen päivän yleisteemaan, somatisaatioon ja krooniseen kipuun liittyen. Itse Balint-sessiossa oli allekirjoittaneen lyhyt alustus Balint-ohjaus työtavasta, minkä jälkeen perinteiset ryhmät, ja ryhmien jälkeen kokoonnuimme vielä yhteen reflektoimaan ryhmien toimintaa.

Yhdistys on tarjonnut edelleen 4 kertaa vuodessa puolen päivän mittaiset Balint-ryhmä   -iltapäivät  ohjaajille ja ohjaustyöstä kiinnostuneille.  Mukana on ollut 7-10 jäsentä kerrallaan,  kiinnostuneiden jakelulistassa on 16 jäsentä. Lämmin kiitos Tuula Arvoselle tämän toiminnan arvokkaasta organisoinnista ja ylläpitämisestä.

**Vuosi 2019 on siis yhdistyksemme  30 –vuotis juhlavuosi**. Olemme perustaneet sen suunnittelemiseksi työryhmän, johon nimettiin viimeisimässä hallituksen kokouksessa Tuula Arvonen, Kukka-Maaria Aranko, Sara Sarjakoski-Peltola, Reima Santala ja  Martina Torppa, joka on ehdottanut  aihealueeksi mm työterveyshuollon näkökulmaa.
Juhlavuosi-seminaari  tulee olemaan kaksipäiväinen ja siellä on mahdollisuus osallistua rinnakkaisten sessioiden mahdollistamana joko Balint-seminaarien tapaan yhteensä neljään Balint-ryhmätyötilaisuuteen tai sitten koota ohjelmat enemmän luentopainotteiseksi**.  Juhlavuotisseminaarin ajankohdaksi on päätetty torstai-perjantai 26.-27.9.2019**. **Paikka on Kauniaisten Työväen Akatemia.**
Ohjelma tulee Lääkärien koulutuskalenteriin, Lääkärilehteen  ja  kotisivuillemme
[www.balint.yhdistysavain.fi](http://www.balint.yhdistysavain.fi/),  Tiedusteluihin vastaa mm. sihteerimme.

**Kiitos jäsenyydestä kaikille jäsenillemme!!!**

Markku Timonen                                                          Kukka-Maria Aranko
Balint-yhdistys  hallituksen pj                                   Balint-yhdistys  hallituksen sihteeri

P. 040-8324883                                                             P. 041-36 75 104

markku.timonen@oulu.fi                                          kukka-maaria.aranko@tuni.fi